吸血新世紀2：新月傳奇

《吸血新世紀２新月傳奇》（粵拼：kap1 hyut3 san1 sai3 gei2 ji6: san1 jyut6 cyun4 kei4）係2009年嘅一套美國愛情科幻片，根據史提芬妮·美也嘅2006年同名小說（中文：暮光之城：新月）嚟改編。呢套戲由基斯·韋士（中文：克里斯·魏茲）做導演，姬絲汀·史超域、羅拔·柏迪臣同埋泰勒·洛納主演。
隨住2008年嘅《吸血新世紀》嘅成功之後，頂峰娛樂（中文：顶峰娱乐）喺同年嘅11月尾對拍續集開咗綠燈（中文：綠燈 (電影製作)），呢套戲成為咗吸血新世紀系列嘅第２輯電影。呢套戲繼續由姬絲汀·史超域、羅拔·柏迪臣同埋泰勒·洛納主演，佢哋分別做貝拉·史旺（中文：貝拉·史旺）、愛德華·庫倫（中文：愛德華·庫倫），同埋雅各·布萊克（英文：Jacob Black）嘅角色。梅麗莎·羅森堡（英文：Melissa Rosenberg）喺《吸血新世紀》嘅開畫周末嗰陣交咗續集電影嘅劇本草稿，仲返番去崗位做《新月傳奇》嘅編劇。
呢套戲喺2009年3月尾喺溫哥華開拍，同埋喺2009年5月尾响意大利嘅蒙特普爾恰諾（中文：蒙特普爾恰諾 (錫耶納省)）開拍。2009年11月20號，呢套戲喺大部分國家上映，仲創造咗國內票房紀錄，成為咗最大嘅午夜放映，票房收入去到$2,630萬美金，佢嘅成續俾佢嘅續集《吸血新世紀３月蝕傳奇》取代。呢個成為咗開畫第一日嘅最高單日國內總收入，喺開畫當日嘅國內總收入係$7,270萬美金，呢個紀錄直到2011年俾《哈利波特：死神的聖物2》打低，後者嘅收入係$9,110萬美金，相差接近$2,000萬美金。另外，《吸血新世紀2：新月傳奇》成為咗自2002年以嚟票房最高嘅電影開畫票房（英文：List of highest-grossing openings for films）嘅第３位，總計收入有$142,839,137美金。呢套戲亦都成為頂峰娛樂（中文：顶峰娱乐）發行票房最高嘅戲，亦都係發行量最大嘅獨立電影，佢喺上映期間喺超過4,100間戲院上映，直至俾佢嘅續集《吸血新世紀3：月蝕傳奇》爬頭。
呢套戲喺2010年3月20號嘅午夜發行派對上面推出咗電影DVD同埋藍光光碟。呢套戲截至2012年7月喺北美DVD嘅總銷量超過咗8,835,501張，賺到$184,916,451美金，而裡面嘅400萬張喺推出嘅第一個周末賣出，超越咗《吸血新世紀》開賣頭兩日嘅380萬張。
呢套戲攞到一班影迷嘅好評，但係就受到評論家普遍負面嘅評價。

劇情
内文：吸血新世紀系列
貝拉喺佢自己嘅１８歲生日嗰晚發咗一個夢，佢夢見自己喺意大利嘅祭典上面猛咁跑，然後就突然入咗去一片花田嗰度，佢見到一個老婆婆向住自己揮手，然後佢見到佢嘅吸血鬼男朋友愛德華喺花田嘅另一邊走過嚟，佢哋兩個一齊行埋去老婆婆前面，老婆婆示意叫貝拉用佢隻手指去連接，然後貝拉從鏡入面發現自己將來衰老嘅樣同嗰個老婆婆一模一樣，不過愛德華就永遠停留喺１７歲嘅無老過嘅樣，跟住貝拉就喺夢入面嚇醒咗。貝拉醒咗之後，佢阿爸查理送生日禮物俾佢，然後查理發現貝拉竟然有一條白頭髮，呢個意味住貝拉每日漸漸咁衰老...... 貝拉同愛德華喺學校嘅走廊度撞到愛麗絲，愛麗絲佢邀請貝拉夜晚去庫倫家為佢搞嘅一個小型生日會。愛德華同貝拉喺上堂嗰陣時，班上面正喺度睇羅密歐同茱麗葉嘅片，愛德華坦白咁話佢好羨慕羅密歐可以自殺，因為人類尋死嘅方法比佢哋嘅容易好多。貝拉唔明白，愛德華話當日如果唔可以喺占士手上救返佢嘅話，佢就一定會諗個辦法去尋死。然後貝拉問佢有咩辦法尋死，佢就話會跑去意大利滶嬲佛杜里家族嘅人嚟尋死。
貝拉喺挨晚嗰陣去到庫倫家出席為佢搞嘅生日會，愛德華帶佢四周圍參觀，仲講解咗佛杜里家族嘅歷史俾貝拉知，話佢哋算係吸血鬼世界嘅貴族，佢哋唔識乜嘢尊重人命，但就好尊重藝術同科學，仲有法律，而佢哋嘅法律係指佢哋嘅存在需要保密，唔可以喺公開場合度招搖咁惹人去望，唔可以明目張膽咁殺人，除非係想死。夜晚，喺庫倫家為貝拉搞嘅生日會上面，佢哋每個都準備咗禮物逐一送俾當晚嘅主角。當貝拉拆開禮物包裝嗰陣時，佢隻手指意外咁俾花紙𠝹損咗而流血。貝拉啲血嘅香味搞到賈斯柏沖昏咗頭腦，佢㩒唔住自己咁衝去貝拉度，愛德華為咗保護貝拉而將佢向後推，就係就反而令佢撞到後面張枱，跟住搞到佢啲血流到巴巴聲，差啲釀成意外。事後，因為愛德華相信佢自己同埋佢屋企人會危及到貝拉條命仔，於是佢決定忍痛喇喇聲咁分手，仲成家離開福克斯。
貝拉喺分手之後極之悲痛，瞓唔安又食唔落，出現嚴重嘅抑鬱同埋自我隔離。查理想貝拉返番去阿利桑那州嘅鳳凰城同佢阿媽一齊住。貝拉唔肯仲應承阿爸會多啲同佢學校嘅朋友聯絡，嚟緊仲會同潔西卡一齊去睇戲。貝拉喺佢同潔西卡睇完戲之後，貝拉諗返起某次愛德華為咗救佢而同人哋打交，於是佢就去撩街上面啲爛仔飆車，嚟到令愛德華出現去保護佢，呢件事搞到潔西卡覺得好牙煙。呢次漫無目的嘅嘗試就俾貝拉好似睇到同聽到愛德華，佢仲意識到尋求刺激嘅活動可以喚起愛德華保存落嚟嘅影像。咁樣令佢做出好多危險嘅行為，例如唔識揸電單車嘅佢搵咗架一輛廢棄嘅電單車返嚟，佢去搵雅各改裝架車去揸搞到自己受傷...等等，目的或許只係為咗可以見到愛德華嘅幻像。
貝拉作為奎魯特族嘅朋友雅各透過同佢參加各種唔同嘅活動嚟幫手減輕佢嘅痛苦。雅各提到佢部落嘅朋友好多都由而家另一個部落嘅首領阿森控制住。雅各喺佢同貝拉仲有米克一齊去睇戲嗰陣時變得異常咁嬲仲發燒，然後佢突然就走咗去，貝拉揸車送雅各返去。雅各後嚟將佢把長頭髮剪短晒，佢嘅右手臂上面而家有個同佢啲朋友一樣嘅奎魯特族紋身，就好似另一個部落嘅首領阿森咁樣。
貝拉有一次去到小山上面去懷愐同愛德華以前嘅情景嗰時，佢忽然撞到占士同維多利亞嘅吸血鬼同伴羅倫，佢問貝拉有關庫倫一家嘅事，愛德華嘅幻象又再出現喺貝拉眼前嚟提醒佢應該要點樣做，羅倫透露維多利亞會幫占士報仇嚟將貝拉折磨完先至會殺佢，而羅倫就話自己可以令貝拉死得痛快啲，呢個時候突然有一群狼出現仲攻擊佢。貝拉最後發現，雅各同埋佢部落嘅其他成員都係呢種巨狼嘅變型者。雖然佢哋嘅古老敵人係吸血鬼，不過庫倫家嘅吸血鬼同狼族部落之間有協議，遵守協議就相安無事。雅各嘅派系成員而家對維多利亞保持住戒備。喺雅各專注喺其變型者嘅改變型體嘅力量，貝拉又再發現剩低佢自己一個，佢仲特登唔理咗維多利亞嘅存在而返番去搵嗰啲刺激嘅高危活動去做嚟希望睇得返愛德華嘅幻象，包括係懸崖跳水呢啲所謂嘅休閒活動。
愛德華透過愛麗絲嘅視覺入面睇到貝拉喺海邊懸崖跳落去，後嚟佢透過一個又一個嘅誤會就以為貝拉係自殺死咗。心煩意亂嘅愛德華因為佢自己做唔到自殺呢一點而去到意大利要求佛杜里家族（當係吸血鬼霸主嘅強大家族）去結束自己條命。當佢哋拒絕佢嘅請求嗰時，愛德華計劃透過大型節慶期間向人類暴露自己嘅吸血鬼身分嚟迫佢哋落手。同一時間，愛德華嘅姊妹愛麗絲返到去福克斯，佢對貝拉仲喺人世好震驚......
貝拉同愛麗絲一齊趕去意大利嚟阻止愛德華做傻事，佢哋仲喺關鍵嘅一刻成功阻止到佢喺陽光下現真身。愛德華對貝拉仲喺度鬆咗一口氣，但同時佢哋為咗要應付佛杜里家族而覺得好緊張。佛杜里家族對於有人類肯去為咗吸血鬼而犧牲自己條命留低咗深刻嘅印象，但係佢哋對於作為人類嘅貝拉知道咗吸血鬼嘅存在，佢哋一定要殺咗貝拉又或者將佢變成吸血鬼。愛麗絲同佛杜里家族嘅一個可以透過觸摸就讀到人哋思維嘅長老阿羅分享咗一個視覺：貝拉將來會做吸血鬼。貝拉喺返到去福克斯之後，佢請庫倫家嘅人對係咪贊成佢做吸血鬼去投票，結果淨係得愛德華同埋蘿絲莉投反對票。愛德華喺貝拉屋企間房間度同佢解釋話只係為咗保護佢而離開福克斯，但咁樣反而令到貝拉受到傷害，而離開佢係個好艱難嘅決定，充滿住歉疚嘅愛德華應承同保證永遠唔會再咁樣做。
後嚟，雅各提醒愛德華話如果庫倫家嘅吸血鬼咬人嘅話，咁樣佢哋同奎魯特族嘅古老協議亦都會亦都會被打破。貝拉同雅各講話呢個係佢自己嘅選擇；而愛德華就感謝佢喺自己無能為力嗰陣時照顧住貝拉；貝拉承認佢對雅各嘅感情，但佢請雅各唔好迫佢揀，因為佢揀嘅一定會係愛德華。喺雅各走咗之後，貝拉要求愛德華親手將佢自己變成吸血鬼，但係愛德華講出一個條件，就係要同佢廝守一生，呢個正正就係貝拉一直想要嘅嘢。愛德華於是就向貝拉求婚。

製作
2009年11月，基斯·韋士（中文：克里斯·魏茲）喺法國巴黎出席《新月傳奇》嘅攝影會議。

發展
頂峰娛樂（中文：顶峰娱乐）喺2008年11月頭宣佈，佢哋已經攞到史提芬妮·美也嘅《吸血新世紀系列》小說淨低嘅版權，包括：新月傳奇（中文：暮光之城：新月）、月蝕傳奇（中文：暮光之城：蝕）同埋破曉傳奇（中文：暮光之城：破曉）。2008年11月22號，即係電影《吸血新世紀》上映之後嘅第２日，頂峰娛樂確認佢哋嚟緊就嚟開始製作《新月傳奇》。美也話：「我認為無其他作家比同頂峰娛樂喺佢嘅改編電影嘅製作人方面有更加積極嘅經驗。」喺2008年12月頭，喺宣佈《吸血新世紀》嘅導演嘉芙蓮·赫域姬（中文：凱瑟琳·哈德威克）嚟緊唔會再為續集執導，佢指時間上嘅限制係佢離開嗰個項目嘅原因。2008年12月13號，電影公司宣布，曾經擔任電影《單親插班生（中文：單親插班生）》嘅聯合導演，兼電影《魔幻羅盤》導演嘅基斯·韋士（中文：克里斯·魏茲）已經被請咗做《新月傳奇》嘅導演。喺呢個消息公佈咗之後無幾耐，韋士發表聲明向《吸血新世紀》嘅粉絲保證，佢將會「代表佢哋去保護佢哋鍾意嘅角色、主題同埋故事」。佢繼續續話：「呢個唔係一個可以掉以輕心嘅任務，我會企喺一本好靚嘅書側邊，仲會為咗實現靚嘅電影而出盡晒全力。」
梅麗莎·羅森堡（英文：Melissa Rosenberg）喺《吸血新世紀》嘅戲推出之前一直喺度研究小說嘅改編，仲喺2008年11月嘅《吸血新世紀》開畫周末上映嗰陣交咗《新月傳奇》嘅草稿。佢話：「我會喺朝早１０點坐低，處理劇本...直到夜晚６點。」羅森堡喺嗰年10月去到2008年6月嘅嗰幾個月裡面，佢喺為Showtime電視網（中文：Showtime電視網）嘅電視劇《嗜血判官》寫作嗰陣，佢喺周末交替咁去寫《新月傳奇》。佢同美也喺呢５個月裡面保持住聯絡。編劇喺改編小說嘅同時，佢所做嘅其中一個關鍵改變就係將愛德華把聲放喺貝拉嘅腦海入面，仲將呢樣嘢形象化。呢個變化搞到兩個主角之間出現第一次對抗：一種情緒化嘅「幻影」。對於劇本嚟講，貝拉所接觸嘅４個男仔需要創造一個重大而危險嘅局面，所以羅森堡俾咗架電單車佢哋，「我加入咗架電單車，主要係因為......佢哋成為咗貝拉同雅各關係嘅重要組成部分。」

選角
由於雅各·布萊克呢個角色喺《吸血新世紀》去到《新月傳奇》之間發生咗好重大嘅身體變化，導演基斯·韋士（中文：克里斯·魏茲）曾經諗過搵另一位演員可以更準確咁去演譯「新嘅健碩嘅雅各·布萊克」嚟」取代泰勒·洛納。洛納為咗保持呢個角色，佢進行咗全面嘅負重訓練，仲增加咗大約３０磅嘅體重。頂峰娛樂同韋士宣布洛納將會繼續喺續集裡面做返雅各呢個角色。同片嘅演員姬絲汀·史超域喺一次訪問入面講到洛納嘅轉變，佢話：「佢喺身材上係完全唔同嘅人。」
頂峰娛樂喺2009年3月尾發佈咗嚟緊將會同洛納一齊飾演「狼群」嘅演員名單。其餘嘅奎魯特部落成員都係由選角導演雷尼·海恩斯帶頭負責，佢曾經製作過有大型美國土著演員嘅電影，例如係《與狼共舞》同埋《魂歸傷膝谷（英文：Bury My Heart at Wounded Knee (film)）》。2009年2月，呢套戲喺溫哥華仲舉行咗一次選拔會，具體要求係「１５—２５歲之間嘅任何原住民／原住民演員」。喺傾到米高·辛做嘅角色阿羅嗰陣時，韋士聲稱自己「積極咁尋求呢位演員」，仲將呢個角色形容做「表面上係個非常仁厚同友善嘅吸血鬼，但係喺內裡佢係個極大嘅威脅」。

拍攝
《新月傳奇》喺2008年12月就開始咗製作嘅前期工作。2009年3月23號，拍攝計劃喺溫哥華開始，但係提早咗幾日開始。導演韋士想喺續集裡面用暖色調，同嗰個系列嘅上集所用嘅藍色調相反，佢嘅意圖搞到用咗金色色調，呢個變化係受到意大利油畫嘅啟發，最後仲成為咗劇組人員協作做嘢嘅基礎。呢個方法仲包括喺電影裡面嘅位置去用某啲特定嘅顏色。導演指出：「廣場變成咗紅色嘅洪水，呢個就係我哋對每個視覺方面嘅意識。」
電影用嘅係菲林而唔係數碼，攝錄增加咗「舊式」嘅生產性質。兩部主要嘅全景電影（中文：全景电影）相機，係可以用每秒150幀嘅速度去影嘅高速Arri 435相機，用嚟影視覺效果嘅斯坦尼康相機（英文：Steadicam）同VistaVision相機（英文：VistaVision）係將小說帶到去大屏幕嘅裝置。唔同嘅相機同埋拍攝設定同埋去用特定嘅顏色調一樣都對於提供嘅故事切入點有幫助。當貝拉同愛德華一齊嗰陣，相機非常之僵硬咁喺車仔上面直線咁郁，用嚟反映佢哋兩個嘅關係係點樣嘅「完美」；當貝拉同雅各一齊嗰陣，斯坦尼康相機提供咗流暢而原始嘅風格；當貝拉同同學一齊嗰陣，手提攝錄機反映出一種好多俗話嘅視覺語言。
當電影投入生產之後，團隊就住點樣配返第一輯電影入面所介紹嘅地點嚟做辯論之後，團隊就決定喺溫哥華度嗰度拍，而唔係喺砵崙。參與決策過程嘅一個成員指出，溫哥華曾經被睇成探索《吸血新世紀》嘅潛在環境，呢個只係因為當時美金跌穿咗加拿大元，俄勒岡州嘅波特蘭同埋佢嘅周邊地區作為《吸血新世紀》嘅主要拍攝場景嘅成本比溫哥華嘅仲要高。取景揀喺溫哥華係因為嗰度有更高嘅生產價值，而周邊嘅地區擁有好靚嘅森林同埋灰色嘅天氣。有咗呢個決定，不過跟住落嚟就係重建上集電影入面所用嘅重建關鍵場景嘅問題。喺福克斯高中嘅外觀，劇組人員可以搵到一個停車場，但係學校嘅梯級就需要用到綠幕（中文：色鍵#綠幕）去拍，嚟支援嗰啲原本喺《吸血新世紀》裡面已經呈現嘅內容。溫哥華戴維湯普森中學（英文：David Thompson Secondary School (Vancouver)）後嚟用來當做高中場景嘅內部空間。
庫倫家係其中一個主要嘅「匹配」任務，主要係因為波特蘭地區位置嘅獨特設計。製作團隊同意喺溫哥華地區搵到一間屋，佢嘅內部裝修模仿第一個拍攝地點嘅高天花、玻璃牆同埋森林嘅環境。呢個地點肯定可以同波特蘭嗰個相比嘅，所以導演同製作團隊就喺嗰度拍咗部分嘅片。為咗同故事裡面原本間屋嘅設計保持一致，《新月傳奇》裡面嘅各個故事部分都被轉移去到之前從來未見過間屋嘅唔同部分去進行拍攝。
《吸血新世紀２新月傳奇》裡面所形容嘅雅各屋企。
喺去搵溫哥華去拍涉及史旺家嘅場景地點之後，佢哋決定喺一條空曠嘅地段上面，用樹林線同埋附近嘅路嚟重建間屋。製作團隊希望可以重新佈置間屋嘅外觀，令到佢同第一輯電影入面互相去襯返。喺面對整室內裝飾嗰陣，製作團隊測量過波特蘭啲屋，仲喺嗰個地段同溫哥華嘅舞台上面起成咗間屋嘅每個部分。第二輯電影仲試吓搞清楚貝拉間房嘅位置，就正如第一輯電影所見到嘅咁，嗰間房似乎喺間屋嘅前面，但係實際上嗰度喺間屋嘅右側。波特蘭嘅嗰間屋喺《吸血新世紀》發行之後重新粉飾嗰陣時出現咗麻煩，呢個消除咗間屋喺電影入面所形容嘅嗰種老化感。製作團隊喺重新製作間屋嗰陣，佢哋參考咗第一輯電影嘅藍光光碟。
作為導演嘅韋士，佢好高興可以喺新嘅地點同場景上面做介紹同拍攝，特別得意嘅係奎魯特嘅預訂同埋雅各嘅屋企。製作團隊以華盛頓嘅奎魯特郊野做基礎，由於雅各對狼族嘅附屬，所以決定將雅各嘅屋企設定喺嗰個地區嘅邊緣而唔係社區。對韋士嚟講，雅各嘅屋企係入去森林世界嘅踏腳石，嗰度隱藏住狼族嘅真實世界。製作設計師面對住「現實世界」同「小說裡面嘅世界」嘅挑戰，喺佢哋搵到穀倉嗰時，小說裡面形容嘅穀倉係紅色嘅，不過實際上佢係綠色嘅。最初係用綠色嘅柵欄嚟做邊界，後嚟決定將穀倉塗色到搞到佢變得老舊，裝修嘅外觀嚟證明呢種佈局非常之符合雅各嘅角色。考察團喺考察咗超過１２個有可能性嘅地點嚟做拍攝場景之後，佢哋決定喺意大利沃爾泰拉（中文：沃尔泰拉）進行，佢哋揀咗錫耶納省蒙特普爾恰諾（中文：蒙特普尔恰诺_(锡耶纳省)）嘅城鎮，佢哋認為呢個係美也嘅小說入面所形容嘅最好代表。主要攝影由5月25號去到29號以嗰個地區拍攝嘅場景結束。對於愛德華同佛杜里家族之間嘅對峙局面，呢個諗法係想有一個更大嘅「秤」，而唔係愛德華單單癱瘓喺地上面。最初係一場大戰，吸血鬼四周圍去打鬥，喺收到梅爾嘅認可印章之後，呢個變成菲力斯同愛德華之間嘅一對一單打戰鬥。呢個諗法好快就由典型嘅野蠻戰鬥入面改變咗，將愛德華形容做陷入困境嘅普通人；對於貝拉嚟講，傳達被困喺一班吸血鬼戰鬥入面嘅感受亦都好重要。嗰個景仲需要特別效果，特技人嘅工作，仲要搞清楚要點樣形容吸血鬼用極快嘅速度嚟戰鬥。

視覺效果
監督住《新月》視覺效果部門嘅蘇珊·麥勞德喺製作《魔幻羅盤》嗰陣曾經同導演基斯·韋士合作。麥勞德徵募咗蒂皮特工作室（英文：Tippett Studio）整咗電腦合成嘅狼群出嚟，而溫哥華嘅Prime Focus就處理咗吸血鬼嘅特效。為咗準備令到狼群睇落去真實呢個艱鉅嘅任務，蒂皮特工作室嘅嘅藝術家對狼嘅文化做咗啲研究，佢哋仲可以透過調整狼嘅某啲特徵（例如係脂肪同身高）嚟反映領導能力同埋人類嗰陣時嘅肌肉大細。2009年2月，一眾藝術家去到洛杉磯出面嘅狼山保護區去睇真正嘅狼。啲藝術家觀察到灰狼同北極狼兩者嘅行為，佢哋每三五隻為一組喺度跑，呢個諗法令到每個人對佢哋創造緊嘅生物有更深嘅了解。麥勞德解釋話創造變形嘅狼人並唔係一件易事。狼嘅工作包括影啲「碟」，或者將CG創作融入到攝影圖像裡面。由於小說入面所形容嘅狼同馬一樣咁大，完整晒士嘅鋁同板塊狼剪紙用咗嚟做演員同劇組人員嘅視覺參考。當啲演員有咗參考，嗰啲剪紙就會攞走咗嚟方便攝錄機去捕捉場景。製作團隊為咗令電腦合成嘅狼群同演員嘅動作仲有實況攝錄機保持同步，佢哋用咗一種土地測量工具—火柴移動器，用嚟參考標記嚟記錄拍攝地點嘅地形。
雅各嘅狼人原始3D模型係創造其他狼人嘅基礎。嗰個模型嘅肌肉系統令到肌肉睇落去燃燒同收縮作出咗貢獻。由嗰度開始，最初嘅皮毛分佈就交畀負責佢顏色同修飾嘅畫家。佢哋仲加咗啲特性，例如將濕嘅毛髮聚埋一齊，仲將呢樣嘢應用喺皮毛上面。佢哋喺將呢個外觀交俾照明同技術總監之前對佢做咗精細嘅分類改進。
製作團隊面對嘅一項挑戰就係點樣去表達貝拉喺愛德華走咗之後嘅抑鬱情緒。喺小說入面，呢幾頁入面嘅過去幾個月都俾呢個名充斥住；喺戲裡面，攝錄機用盤旋咁圍繞住姬絲汀·史超域嘅視覺效果嚟表達佢呢種情緒。原本戲入面所用嘅窗唔太符合韋士所搵嘅嗰種，所以製作團隊喺重建史旺家嗰陣時整咗一個凸窗。嗰個效果係由視覺特效主管艾力·帕斯卡雷利所領導Prime Focus操刀嘅３００種視覺效果之一。呢樣嘢需要配對兩個相機鏡頭：一個係影女演員坐喺張凳上面，另一個就喺窗外嘅位置去影返屋裡面嘅環境。Prime Focus透過用綠屏就可以用電腦合成嘅落葉同埋落雪嘅效果嚟加強季節嘅變化。

音樂
内文：吸血新世紀２新月傳奇原聲大碟（英文：The Twilight Saga: New Moon (soundtrack)）
《吸血新世紀２新月傳奇》嘅電影配樂係由亞歷山大·達士勒（中文：亚历山大·德斯普拉）負責作曲，而其餘嘅配樂就由曾經製作過吸血新世紀原聲大碟（英文：Twilight (soundtrack)）—呢套戲嘅音樂總監阿歷珊德拉·帕薩瓦斯（英文：Alexandra Patsavas）去揀。《吸血新世紀２新月傳奇原聲大碟》喺2009年10月16號發行，由帕薩瓦斯嘅Chop Shop Records（英文：Chop Shop Records）旗下嘅品牌同大西洋唱片（中文：大西洋唱片）聯合發行。呢張大碟一推出就上咗去《Billboard 200（中文：Billboard 200）》嘅第２位，仲喺發行嘅頭一個禮拜賣出咗153,000張之後爬上去榜首嘅位置。

發行
電影公司喺2009年2月宣佈呢個專營權個名叫做《吸血新世紀》，各輯嘅小說書名之間就用冒號嚟分隔開，而電影嘅標題就用數字嚟分辨。呢套戲嘅第１張宣傳海報喺2009年5月19號發行。羅拔·柏迪臣、姬絲汀·史超域仲有泰勒·洛納同年嘅5月31號喺《MTV影視大獎（中文：MTV影視大獎）》上面揭曉咗呢套戲嘅第一條預告片。發行咗預告片之後，電影入面嘅兩個場景喺2009年嘅《聖地亞哥國際漫畫展（中文：圣地亚哥国际漫画展）》上面展出。2009年8月12號，呢套戲嘅一段１４秒嘅第２條預告片預覽於線上發布，而全長嘅預告片喺電影《搖滾未來（英文：Bandslam）》喺戲院劇院上映之前就曾經播過。呢套戲嘅第３條預告片喺2009年9月13號舉行嘅《2009年MTV音樂錄影帶大獎（中文：2009年MTV音乐录影带大奖）》上面播咗。Spike TV（中文：派拉蒙電視網）喺2009年10月27號舉行嘅《尖叫獎2009（中文：尖叫奖）》裡面亦都播咗新嘅預告片出嚟。
呢套戲喺美國1,200幾間戲院上映之前，《美國偶像（中文：美國偶像_(第八季)）》決賽嘅入圍者艾莉森·伊拉赫塔（中文：艾麗森·艾拉希塔)）主持咗８分鐘嘅封鎖，佢喺裡面傾到佢嚟緊就嚟發行嘅專輯，仲播咗啲歌出嚟。另外，嗰個系列嘅原作者史提芬妮·美也喺套戲上映之前去到《奧花·雲費騷（中文：奥普拉·温弗里秀)）》嚟宣傳套戲。

銷售
《吸血新世紀２新月傳奇》喺好多戲院嘅放映早喺呢套戲上映嘅兩個月之前啲飛就已經賣晒。呢套戲創造咗預售飛嘅記錄，搞到有啲戲院要增加咗額外嘅放映。呢套戲超越咗《星球大戰前傳III：黑帝君臨》，成為咗Fandango（中文：Fandango (公司)）上面最大預售飛嘅賣家。《吸血新世紀２新月傳奇》喺上映之前嘅嗰個禮拜六，呢套戲佔咗Fandango網上票務銷售額嘅86％，同埋喺2009年11月20號嘅朝早門票總銷量估計總數係$1,390萬美金。

票房
《吸血新世紀２新月傳奇》嘅開畫周末成為咗美國國內史上最高開畫周末嘅第９位，佢嘅票房係$142,839,137美金，而且亦係全球最高開畫周末嘅第１０位，總收入去到$2.749億美金。呢套戲喺發行嗰陣時創咗11月最高嘅周末首映紀錄，打破咗《哈利波特：火盃的考驗》嘅1.027億美金紀錄，直到俾《飢餓遊戲2：星火燎原》嘅$1.581億美元超越咗。呢套戲嘅預算估計唔夠$5,000萬美金，係全球上映成本超過２億美金嘅電影入面最平嘅一套。呢套戲喺感恩節周末嘅票房收入係$4,250萬美金，裡面包括星期三同埋星期四大約$6,600萬美金嘅票房。自從開畫周末嘅一個禮拜以嚟，呢套戲已經賺到$2.307億美金，比起上集嘅整個票房收入高出咗22%。呢套戲喺國際上面，佢喺成個週末嘅收入大約係$8,500萬美金，全球總收入喺１０日之內達到咗$4.737億美金。喺上映嘅第３個周末，《新月傳奇》喺美國國內市場就攞到$1,570萬美金嘅票房，同埋國際上另外賺到嘅$4,070萬美金，全球嘅總收入係$5.701億美金。呢套戲喺上映嘅第４個周末，佢以$1,000萬美金嘅票房收益跌到去第４位，佢嘅國內票房總額係$296,623,634美金。
《吸血新世紀２新月傳奇》創咗美國（美國同加拿大）國內票房史上最高嘅午夜票房紀錄，喺3,514間戲院入面，估計佢嘅票房收益係$2,630萬美金，佢打破咗之前由《哈利波特：混血王子的背叛》所創$2,220萬美金嘅午夜首映國內票房記錄。佢嘅續集《吸血新世紀3：月蝕傳奇》喺2010年打破咗《新月傳奇》喺4,000多個影院嘅上映，收益達到咗$3,000萬美金嘅記錄，不過佢後嚟俾《哈利波特：死神的聖物2》超越咗，後者喺2011年嘅收益係$4,350萬美金。電影喺國內首映當日就攞到$7,270萬美金嘅票房，成為咗美國國內史上最大嘅單日票房，超越咗《蝙蝠俠：黑夜之神》嘅$6,720萬美金收入嘅記錄。呢個首映為另一項紀錄作出咗重要貢獻—呢個就係美國國內票房頭十名嘅電影第１次單日總收入超過$１億美金嘅記錄。呢個紀錄後嚟喺2011年俾《哈利波特：死神的聖物2》賺到嘅$9,110萬美金打破咗。

家庭影院
電影公司為咗幫手宣傳套戲嘅DVD同藍光光碟嘅發行而分別喺2010年3月20號响美國，同埋2010年3月22號喺英國舉行咗午夜發行派對。入面嘅特色節目包括導演韋士同埋編劇彼得·林伯特嘅語音解說，仲有一個幕後嘅紀錄片同埋音樂特輯。終極粉絲版本嘅DVD同一般嘅DVD仲有藍光光碟版本唔同嘅係，佢仲包括咗續集《吸血新世紀3：月蝕傳奇》嘅７分鐘搶先睇版本。電影嘅銷量喺美國上映嘅第１個周末就超過咗４００萬張，超越咗上集喺頭兩日就賣出咗３８０萬張嘅成績。呢套戲喺北美DVD嘅銷售入面，佢截至2012年7月嘅總票房係$185,166,822美金，仲已經賣出咗8,864,541張DVD。

評價
《吸血新世紀２新月傳奇》普遍受到評論家嘅負面評價：
根據評論網站《爛番茄》嘅報導指，喺２２６個評論家入面俾咗積極評價嘅淨係得２８％，佢嘅平均得分係4.69／10。嗰個網站嘅普遍共識係：「第２輯嘅《吸血新世紀》可能會令忠心粉絲滿意，但外人就可能會因為佢好慢嘅節奏、無情嘅語氣同埋篇幅太過長篇大論而熄咗佢。」
喺《Metacritic（中文：Metacritic）》，佢喺影評人嘅１００條評論入面計咗佢嘅平均分（中文：加權平均數），呢套戲基於３２條評論入面嘅得分係４４。
喺《影院評分（中文：影院評分）》裡面嘅觀眾調查入面，觀眾俾嗰套戲「A-」嘅評級。
《三藩市紀事報（中文：旧金山纪事报）》嘅米克·拉薩爾做咗更加複雜嘅評論，佢指：「預期呢套戲滿足到佢嘅粉絲。其他人就準備嚟一場古怪嘅肥皂劇／選美大賽，由主角入到去框架嚟準確宣佈佢哋諗法嘅一系列靜態場景組成。」
《數碼間諜（中文：數碼間諜）》就喺５粒星裡面俾咗呢套戲２粒，佢讚姬絲汀·史超域話「將套戲孭上膊度，再一次俾咗個本嚟會自我放縱嘅角色帶嚟咗好多靈魂」，但係佢批評套戲無行動，最後叫佢做「流失嘅經歷。」
羅渣·伊拔喺４粒星裡面俾咗呢套戲１粒，仲話佢「攞到《吸血新世紀》溫和唔火爆嘅成就，但係就勇於將佢遺忘咗，仲將吊鹽水嘅留低喺度。」
《克利夫蘭場景（英文：Cleveland Scene）》嘅羅拔·伊格尼齊奧形容呢套戲係一個「娛樂幻想」，仲指出「佢比起《吸血新世紀》更加有視覺效果，而且喺動作場景上做得仲好啲，同時佢仍然將注意力集中喺三角戀嘅中心上面。」
李察·羅珀（英文：Richard Roeper）就用「C-」嚟幫《新月傳奇》評級，仲叫佢做「淡牟牟又極其慢嘅130分鐘傳奇故事。」
《華盛頓郵報》嘅米高·奧沙利文喺４粒星裡面俾咗呢套戲２.５粒，佢讚姬絲汀·史超域喺戲裡面嘅表現仲寫話：「雖然劇情有時夠晒去誘發糖尿病，但係呢個性感同恐怖嘅嬉戲入面又攞夠晒狼哨聲嚟取悅其他人。」
《西雅圖郵訊報（中文：西雅圖郵訊報）》俾呢套戲評做B級，仲寫話：「套戲睇落好正，對話好有效，有好多擺好位置嘅笑話，演戲都到位。」
《紐約超時（英文：Time Out Group）》喺５粒星裡面俾咗呢套戲４粒，叫佢做「對於嗰啲年紀夠大嘅人嚟講，但係又見到仲後生到可以喺唔會死嘅夢想船上面尖叫，呢個係可以接受嘅逃避現實。」
《綜藝雜誌（中文：綜藝 (雜誌)）》嘅佐敦·明澤話：「史超域係成套戲嘅心臟同靈魂」，佢補充指史超域「賦予咗對話嘅力量同深度......呢個聽落去好似係一個唔係咁吸引人嘅女演員嘴裡面好似典型小雞咁嘅泡沫咁樣，佢令到貝拉嘅心理創傷睇落去好似真實嘅咁樣。」
英國影評人馬克·克莫德（英文：Mark Kermode）對呢套戲做咗正面評價，佢話：「經過最初嘅廿分鐘向下滑之後，當我諗到『其實呢個將會係兩個鐘嘅地拖，我認為佢搵到咗自己嘅腳。』」佢仲幫泰勒·洛納嘅角色辯解，「睇到迷迷嘅感覺，啲後生仔穿過森林除低上身衫有啲誘導傻笑。但係呢個好好，佢哋知道目標觀眾係乜嘢。」

榮譽
《吸血新世紀２新月傳奇》自從發行以嚟攞到好多個提名同獎項。
呢套戲喺2010年3月舉行嘅《ShoWest（英文：National Association of Theatre Owners#CinemaCon）》2009年度Fandango粉絲選擇獎嘅最佳電影。
柏迪臣喺《第15屆帝國獎（英文：15th Empire Awards）》度攞到最佳男主角嘅提名，而姬妲妮就攞到最佳新演員嘅提名，結果呢套戲攞到最佳奇幻電影獎，而柏迪臣就攞到最佳表現獎。
呢套戲喺《2010尼克兒童選擇獎（英文：2010 Kids' Choice Awards）》度入圍最佳電影，但係輸咗俾《花鼠明星俱樂部2》，而洛納就贏咗最受歡迎電影演員獎；而雅各同貝拉仲有愛德華同貝拉一齊攞到最佳情侶獎嘅提名，結果由雅各同貝拉攞獎。
喺《2010年MTV電影獎（英文：2010 MTV Movie Awards）》度同史超域仲有洛納一齊被提名嘅帕迪臣贏咗全球超級巨星獎；而洛納再有份提名嘅最佳男主角亦都頒咗俾帕迪臣；史超域同柏迪臣贏咗最佳接吻獎；而呢套戲就攞到「最佳電影」。
喺嗰年8月8號舉行嘅《2010年青少年選擇獎（英文：2010 Teen Choice Awards）》，呢套戲同佢嘅演員總共攞到１０項嘅提名，其中８個獎項由套戲攞到，而３個獨立嘅獎項就撥俾《吸血新世紀3：月蝕傳奇》。
呢套戲攞到《第36屆士星獎（英文：36th Saturn Awards）》嘅最佳恐怖片提名；而泰勒·洛納就被提名做「最佳年輕演員」，但分別輸咗俾地獄巫門等你來（中文：地獄魔咒）同埋茜爾莎·羅倫。
洛納仲攞到提名《第31屆年輕藝人獎（英文：31st Young Artist Awards）》嘅「電影長片最佳表演獎：最佳男主角」。
不過，呢套戲攞到４個《金酸莓獎》嘅提名，包括：最渣男配角（柏迪臣）、最渣螢幕情侶（史超域、柏迪臣同洛納）、最渣前傳、翻拍、翻錄或者續集，同埋最渣劇本。

續集
内文：吸血新世紀3：月蝕傳奇
頂峰娛樂喺2009年計劃拍《吸血新世紀系列》嘅續集—《吸血新世紀3：月蝕傳奇》，呢套戲喺2010年6月30號發行。導演韋士由於正喺度拍攝緊《新月傳奇》嘅後期製作，所以無辦法執導第３套戲。大衛·史萊德（英文：David Slade）因為咁就喺2009年4月22號被確認做《月蝕傳奇》嘅導演。